b'\n_START_ARTICLE_\nCementitas\n_START_PARAGRAPH_\nCementitas (angl. cementite), gele\xc5\xbeies karbidas (angl. iron carbide) \xe2\x80\x93 gele\xc5\xbeies ir anglies junginys Fe\xe2\x82\x83C. Grynas jis paprastai priskiriamas keramin\xc4\x97ms med\xc5\xbeiagoms. Svarbus gele\xc5\xbeies metalurgijoje.\n_START_SECTION_\nMetalurgija\n_START_PARAGRAPH_\nCementitas gele\xc5\xbeies ir anglies sistemose (t. y., angliniame pliene ir ketuje) yra \xc4\xafprastinis komponentas, kadangi ferite gali b\xc5\xabti daugiausia 0,02 mas\xc4\x97s\xc2\xa0% nesujungtos anglies. Tod\xc4\x97l angliniuose plienuose ir ketuje, kurie buvo l\xc4\x97tai atau\xc5\xa1inti, dalis lydinio element\xc5\xb3 yra cementite. Baltajame ketuje cementitas susidaro tiesiogiai kiet\xc4\x97jan\xc4\x8diam lydale. Angliniame pliene jis susidaro arba i\xc5\xa1 v\xc4\x97stan\xc4\x8dio austenito arba i\xc5\xa1 martensito atleid\xc5\xbeiamame pliene._NEWLINE_Cementito mi\xc5\xa1inys su feritu (gele\xc5\xbeies modifikacija) sudaro plok\xc5\xa1telin\xc4\xaf darin\xc4\xaf perlit\xc4\x85.'